OpenLLM-France/wikimedia huggingface dataset:
# Bredevoort

Bredevoort (baix alemany Brevoort) és una ciutat fortalesa de la comuna d'Aalten dins la regió de l'Achterhoek a la província de Gelderland. L'1 de gener del 2021 tenia 1.925 habitants. La ciutat és coneguda com a Vila de llibres pels nombrosos antiquaris i llibreries de segona mà que hi ha.

## Història

El 1646 un raig va impactar sobre la torre de la pólvora i com a conseqüència va explotar el castell i diverses persones hi moriren.
Fou un municipi independent fins al 1818.

## Referències

* ↑ «Kerncijfers wijken en buurten 2021» (en neerlandès). Oficina Central d'Estadística, 06-08-2021. [Consulta: 11 agost 2022].
* ↑ «A warm welcome to the historic town Bredevoort!» (en anglès). [Consulta: 1r gener 2020].
* ↑ «10 of the world's best book towns» (en anglès). [Consulta: 10 gener 2020].

## Enllaços externs

* Pàgina oficial
# Tom Wolfe

Thomas Kennerly Wolfe, Jr., conegut com a Tom Wolfe, (Richmond, Virgínia, 2 de març de 1931 - Nova York, 14 de maig de 2018) va ser un periodista i escriptor estatunidenc, pare de l'anomenat nou periodisme, una nova tendència dins el periodisme que va néixer als Estats Units d'Amèrica als anys 1960 i 1970 arran de la publicació de la novel·la A sang freda de Truman Capote. Als seus inicis va col·laborar als diaris The Washington Post i New York Herald i a la revista Enquirer.
Va incorporar al periodisme les tècniques de la novel·la i a la novel·la l'estil del periodisme. Respecte a dues de les seves obres (La Foguera de les Vanitats i Tot un home), ha comentat que ambdues afirmen la necessitat de novel·les que sorgeixin del realisme, i en el seu cas, provenen d'una cerca acurada del reportatge.
Wolfe va rebre diversos premis per algunes de les seves obres, entre d'altres l'American Book Award i el premi Dos Passos de literatura de la Longwood University.

## Bibliografia
### Assaig

* The Kandy-Kolored Tangerine-Flake Streamline Baby (1965)
* The Electric Kool-Aid Acid Test (1968)
* The Pump House Gang (1968)
* Radical Chic & Mau-Mauing the Flak Catchers (1970)
* The New Journalism (1975)
* The Painted Word (1975)
* Mauve Gloves & Madmen, Clutter & Vine (1976)
* The Right Stuff (1979)
* In Our Time (1980)
* From Bauhaus to Our House (1981)
* The Purple Decades (1982)
* Hooking Up (2000) (traducció catalana: El periodisme canalla i altres articles, 2001 ISBN 84-664-0094-X)

### Novel·la

* The Bonfire of the Vanities (1987) (traducció catalana: La foguera de les vanitats, 1989 ISBN 84-7306-368-6)
* A Man in Full (1998) (traducció catalana: Tot un home, 1999 ISBN 84-8300-769-X)
* I Am Charlotte Simmons (2004) (traducció catalana: Sóc la Charlotte Simmons, 2005 ISBN 978-84-664-0607-9)
* Back to Blood (2009) (traducció catalana: Bloody Miami, 2013 ISBN 978-84-664-1720-4)

## Vegeu també

* Nou periodisme
* Contracultura

## Referències

* ↑ «Tom Wolfe». Gran Enciclopèdia Catalana. Barcelona: Grup Enciclopèdia Catalana.
* 1 2 Masó, Sara «Dia a dia». Capçalera, 163, 01-03-2014, pàg. 94.
# Celler Nou de Cal Mata

El Celler Nou de Cal Mata és un edifici de Banyeres del Penedès (Baix Penedès) inclòs a l'Inventari del Patrimoni Arquitectònic de Catalunya.

## Descripció

És compost per una gran nau posteriorment dividida en dos pisos. L'exterior és totalment arrebossat i emblanquinat. La façana presenta una gran portalada amb llinda i una porta balconera amb reixat a cada banda. A la part superior hi ha una rosassa amb reixat i la data de 1911. La façana és rematada per una estructura en forma de graons feta de maó. A la part lateral esquerra es poden observar una sèrie de finestres rectangulars col·locades verticalment i de forma anàrquica.

## Història

El celler nou, que així és coneguda aquesta dependència, data del 1911. Fins als anys 1970 aquest edifici fou utilitzat per les activitats típiques, però a partir de la transformació de la casa com centre de cultura, fou dividit en dos pisos. Els baixos foren habilitats com aules, la part superior estatja dormitoris.

## Vegeu també

* Casa Nova de Cal Mata Cal Mata
(Consultar la fitxa de Cal Mata, Casa Nova i Casa Vella)

## Referències

* 1 2 3 «Celler Nou de Cal Mata». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].

## Enllaços externs

* «Celler Nou de Cal Mata». Mapa de recursos culturals. Diputació de Tarragona.
# Samo (Itàlia)

Samo és un comune (municipi) de la Ciutat metropolitana de Reggio de Calàbria, a la regió italiana de Calàbria. A 1 de gener de 2019 la seva població era de 777 habitants.
Samo limita amb els municipis següents: Africo, Cosoleto, San Luca, Sant'Agata del Bianco i Caraffa del Bianco.

## Referències

* ↑ «Resident population on 1st january» (en anglès). ISTAT. [Consulta: 7 febrer 2020].
# Breen

Els breen són una espècie fictícia de l'univers de Star Trek.
Se'ls esmenta per primera vegada a The Loss. Tan sols apareixen en La nova generació on tenen un paper secundari i a Deep Space Nine que apareixen a la quarta temporada com a enemic en la lluita contra el Domini.
Els breen sempre porten armadures que els cobreixen tot el cos, en cap moment de les sèrie apareix la cara nua d'un breen.

## Referències

* ↑ Desè capítol de la quarta temporada de Star Trek: La nova generació The Loss Arxivat 2009-09-16 a Wayback Machine.

## Enllaços externs

* Web oficial - Breen Arxivat 2009-09-29 a Wayback Machine.(anglès)
# Bredigita

La bredigita és un mineral de la classe dels silicats. Va ser descoberta l'any 1948 a Scawt Hill, Irlanda del Nord, Regne Unit i rep el seu nom en honor del químic físic Max Albrecht Bredig (1902 - 1977) que va estudiar el polimorfisme del silicat de calci, Ca₂SiO₄.

## Característiques

La bredigita és un nesosilicat de fórmula química Ca₇Mg(SiO₄)₄. Cristal·litza en el sistema ortoròmbic en cristalls rabassuts en forma de bota o barril amb seccions transversals pseudohexagonals, com a cristalls prismàtics esvelts o també com a cristalls arrodonits; els cristalls mesuren fins a 2 mm de longitud. És incolora o grisa. La seva duresa no ha estat determinada encara.
Segons la classificació de Nickel-Strunz, la bredigita pertany a «9.AD - Nesosilicats sense anions addicionals; cations en [6] i/o major coordinació» juntament amb els següents minerals: larnita, calcio-olivina, merwinita, andradita, almandina, calderita, goldmanita, grossulària, henritermierita, hibschita, hidroandradita, katoïta, kimzeyita, knorringita, majorita, morimotoïta, vogesita, schorlomita, spessartina, uvarovita, wadalita, holtstamita, kerimasita, toturita, momoiïta, eltyubyuïta, coffinita, hafnó, torita, thorogummita, zircó, stetindita, huttonita, tombarthita-(Y), eulitina i reidita.

## Formació i jaciments

La bredigita apareix en pedres calcàries metamorfosades de contacte i dolomites amb intrusions de dolerita o sienita monzonita.
Ha estat trobada al volcà Shadil-Kohkh, Xida Kartli, Geòrgia; volcà Bellerber i Üdersdorf, Renània-Palatinat, Alemanya; Negev, Israel; Narin-Kunta, Sibèria de l'Est, Rússia; Illa de Muck i Ardnamurchan, Escòcia, Larne i Glenoe, Irlanda del Nord, Regne Unit; Apache Peak, Texas, Estats Units.
Sol trobar-se associada amb altres minerals com: larnita, spurrita, gehlenita, melilita, perovskita i magnetita.

## Referències

* 1 2 «Bredigite» (en anglès). Mindat. [Consulta: 7 novembre 2015].
* 1 2 3 4 «Bredigita». Handbook of Mineralogy. Arxivat de l'original el 3 de març 2016. [Consulta: 7 octubre 2016].
# Blauet nan de les Sula

El blauet nan de les Sula (Ceyx wallacii) és una espècie d'ocell de la família dels alcedínids (Alcedinidae) que habita les illes Sula.

## Referències

* ↑ IUCN «Ceyx wallacii:» (en anglès). The IUCN Red List of Threatened Species. BirdLife International, 01-10-2016. DOI: 10.2305/iucn.uk.2016-3.rlts.t61659795a95175406.en.
# Blauet nan de les Sangihe

El blauet nan de les Sangihe (Ceyx sangirensis) és un ocell de la família dels alcedínids (Alcedinidae) que habita les illes Sangihe, al nord-est de Sulawesi. Diversos autors la classifiquen con una subespècie de Ceyx fallax.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Borsa de Corea del Sud

La borsa de Corea (en anglès: Korea Exchange, KRX) és l'únic mercat de valors operatiu a Corea del Sud. Té la seu a Busan, i té una oficina per a mercat al comptat i per a la supervisió del mercat a Seül.

## Història

La borsa de Corea va ser creada mitjançant la integració dels mercats de valors de Corea (Korea Estoc Exchange), el mercat de futurs (Korea Futures Exchange) i el mercat de valors KOSDAQ sota la Llei del Mercat de Valors i Futurs (Korea Estoc & Futures Exchange Act). Els mercats d'accions i derivats dels anteriors mercats són ara divisions de negoci de la borsa de Corea: Divisió de Mercat de Valors, Divisió de Mercat KOSDAQ i Divisió de Mercat de Derivats. A octubre de 2012, la borsa de Corea tenia 1.796 companyies llistades amb una capitalització de mercat combinada de $1,1 bilions. La borsa té un horari normal de sessions de 09:00 am a 03:15 pm tots els dies de la setmana excepte dissabtes, diumenges i festius declarats per la borsa amb antelació.

## Referències

* ↑ Number of Listed Companies and Total Market Cap, Korea Exchange page on Wikinvest
* ↑ Market Hours, Korea Exchange via Wikinvest

## Enllaços externs

* http://www.krx.co.kr
# Borsa de Metalls de Londres

La Borsa de Metalls de Londres (London Metal Exchange, LME) és la borsa de contractes estàndard, futurs i opcions sobre metalls base més gran del món. La LME també negocia contractes sobre metalls ferris i preciosos. També ofereix assegurances de cobertura (hedging), preus de referència mundial i l'opció de lliurament físic de mercaderia per liquidar els contractes.
Des de febrer de 2001 disposa d'una plataforma de mercat electrònic anomenada LME Select.

## Referències

* ↑ «Forward & Futures Contract Specifications». London Metal Exchange. Arxivat de l'original el 4 de març 2016. [Consulta: 7 agost 2015].
* ↑ «LME Select». London Metal Exchange.

## Enllaços externs

* Borsa de Metalls de Londres - Lloc web oficial
# Biblioteca Municipal de Sant Celoni

La Biblioteca Municipal de Sant Celoni és una obra noucentista de Sant Celoni (Vallès Oriental) inclosa a l'Inventari del Patrimoni Arquitectònic de Catalunya.

## Descripció

És un edifici aïllat, consta d'una planta rectangular central i dues naus laterals, de forma basilical. Té la coberta a dues vessants, la façana és simètrica. La porta d'entrada té un arc apuntat i a sobre té una finestra semicircular tallada en tres parts, els elements formals i els decoratius són representatius del llenguatge modernista. Tot l'edifici està pintat de blanc i sobresurt el color vermellós dels maons que el decoren.

## Història

Aquest tipus d'edificació és recurrent en l'obra de l'arquitecte, doncs a Santa Maria de Palautordera i a Esparreguera hi ha un escorxador idèntic a aquest.

## Referències

* 1 2 3 «Biblioteca Municipal de Sant Celoni». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 juliol 2018].
# Bourbon

«Bourbon» té aquests significats:
* Bourbon whisky, beguda destil·lada que es caracteritza pel seu sabor aromàtic i acaramel·lat
* Toponímia:
** Bourbon (Indiana), població dels Estats Units a l'estat d'Indiana
** Bourbon (Missouri), població dels Estats Units a l'estat de Missouri
** Bourbon-l'Archambault o Borbó, municipi francès al departament de l'Alier
** Bourbon-Lancy municipi francès al departament de Saona i Loira
** Cantó de Bourbon-l'Archambault, cantó francès del departament de l'Alier al districte de Molins
** Les Chapelles-Bourbon, municipi francès al departament del Sena i Marne
** Palais Bourbon, edifici on hi ha l'Assemblea Nacional Francesa a la riba esquerra del Sena (París).
* Biografies: Anne-Louise Bénédicte de Bourbon-Condé (1676 - París, 1753) muller de Lluís August de Borbó, duc de Maine.
# Bosó escalar

Un bosó escalar és un bosó l'espín del qual és zero (és el terme escalar el que fixa aquest valor al zero).
El nom "bosó escalar" ve de la teoria quàntica de camps. Es refereix a una partícula que es transforma com un escalar sota una transformació de Lorentz.

## Exemples

* Diverses partícules compostes conegudes són bosons escalars, per exemple la partícula alfa i el mesó pi. Entre els mesons escalars, es pot distingir entre els escalars purs i els mesons pseudoescalars.
* L'únic bosó escalar elemental en el model estàndard de física de partícules és el bosó de Higgs descoberta a l'LHC. Hi ha altres hipotètics bosons fonamentals, entre aquests l'inflató.

## Vegeu també

* Model estàndard de física de partícules

## Referències

* ↑ Sean Carroll. La partícula al final del universo: Del bosón de Higgs al umbral de un nuevo mundo. Debate.
* ↑ La batalla de egos tras el Bosón de Higgs, BBC, 23 d'abril de 2013
* ↑ Peskin, Michael E.; Schroeder, Daniel V. An Introduction to Quantum Field Theory. Westview Press, 1995. ISBN 0-201-50397-2.
# Botzina

«Botzina» té aquests significats:
* Botzina o buccina, instrument de vent en forma de corn que tocava un trompeter de l'antic exèrcit romà
* Botzina o anafil, instrument de vent metall d'època medieval, un aeròfon d'embocadura del tipus trompeta en la classificació d'Hornbostel-Sachs
* Botzina o clàxon, avisador acústic que duen molts vehicles per avisar sonorament d'una maniobra que comporta un risc o situació de perill
* Antena botzina, tipus d'antena que consisteix en una guia d'ona en la qual l'àrea de la secció es va incrementant progressivament fins a un extrem obert, que es comporta com una obertura
* Violí de botzina, tipus de violí desenvolupat per a fer els primers enregistraments sonors ideat per John Stroh
# Brent (Alabama)

Brent és una població dels Estats Units a l'estat d'Alabama. Segons el cens del 2000 tenia 4.024 habitants.

## Demografia

Segons el cens del 2000, Brent tenia 4.024 habitants, 1.150 habitatges, i 779 famílies. La densitat de població era de 178,2 habitants/km².
Dels 1.150 habitatges en un 34,7% hi vivien nens de menys de 18 anys, en un 44,2% hi vivien parelles casades, en un 20,3% dones solteres, i en un 32,2% no eren unitats familiars. En el 29,6% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,13.
Per edats la població es repartia de la següent manera: un 21,1% tenia menys de 18 anys, un 11,8% entre 18 i 24, un 38,3% entre 25 i 44, un 19,2% de 45 a 60 i un 9,6% 65 anys o més.
L'edat mediana era de 34 anys. Per cada 100 dones hi havia 160,8 homes. Per cada 100 dones de 18 o més anys hi havia 180,1 homes. /n/nLa renda mediana per habitatge era de 21.287 $ i la renda mediana per família de 34.375 $. Els homes tenien una renda mediana de 28.351 $ mentre que les dones 20.602 $. La renda per capita de la població era d'11.044 $. Aproximadament el 27,9% de les famílies i el 41,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Caifàs

Caifàs va ser, segons el Nou Testament, el Summe Sacerdot dels jueus en temps del Crist. Va presidir el tribunal suprem del Sanedrí per jutjar les afirmacions segons les quals Jesús es proclamava el Messies i havia ressuscitat una persona. Van decidir arrestar-lo i interrogar-lo a casa d'Annàs (sogre de Caifàs). El van considerar culpable però no tenien poder per condemnar-lo a mort, per això van recórrer als romans, que aleshores governaven Judea, i Jesús va acabar crucificat. Caifàs va ordenar als apòstols que no difonguessin els ensenyaments cristians, sota amenaça d'incitar judicis contra ells.
Es creu que va morir assassinat en una revolta. La seva suposada tomba va ser una de les trobades arqueològiques del 1990, ja que per primer cop es trobaven restes atribuïbles a un personatge bíblic.

## Relat de Josep

L'historiador jueu del segle primer Josep es considera la font literària més fiable per Caifàs. Les seves obres contenen informació sobre les dates de la tinença del suprem sacerdoci de Caifàs, juntament amb informes sobre altres grans sacerdots, i també ajuden a establir una descripció coherent de les responsabilitats de l'oficina dels summes sacerdots. Flavi Josep (Antiquitates Judaicae 18.33-35) relata que Caifàs va esdevenir gran sacerdot durant un període turbulent. També afirma que el procònsol Vitel·li el va deposar (Antiquitates Judaicae 18.95-97). El relat de Josep es basa en una font més antiga en la qual els titulars dels grans sacerdots s'ordenen cronològicament.

### Joan: relacions amb els romans

A l'Evangeli de Joan (Joan 11), els grans sacerdots criden a una reunió del Sanedrí en resposta a la resurrecció de Llàtzer. Després Caifàs i els grans sacerdots criden a una reunió del Sanedrí en resposta a la resurrecció de Llàtzer. Després Caifàs i els grans sacerdots estenen aquesta decisió d'incloure també el mateix Llàtzer (Joan 12:10). En paral·lel amb la reacció dels "cinc germans" a qualsevol resurrecció de Llàtzer en el relat (Lluc 16:28-30) ha donat lloc al suggeriment, per part d'Abbé Drioux i altres, que el "home ric" és en si mateix un atac a Caifàs, el seu padrastre, i els seus cinc germans consanguinis.

## Referències

* ↑ Metzger & Coogan Oxford Companion to the Bible, 1993. p 97
* ↑ Bond, Caiaphas, p. 18-19.
* ↑ Bond, Caiaphas, p. 86.
* ↑ La font de Josefus s'esmenta a Antiquitates Judaicae (Antiguitats judaiques) 20.224-51 i Contra Apió 1.36; vegeu Bond, Caiaphas, p. 163, n. 2.
* 1 2 Vanderkam, From Josephus to Caiphas, p. 426
* ↑ e.g. Johann Nepomuk Sepp; Abbé Drioux; Whittaker, H.A. Studies in the Gospels, Biblia Staffordshire 1984, 2nd Ed. 1989 p. 495
# Cal Culrodó

Cal Culrodó és una masia del poble de la Coma, al municipi de la Coma i la Pedra, a la Vall de Lord (Solsonès).

## Referències

* ↑ Aquesta és la denominació que apareix al mapa de l'ICC i al padró municipal
# Cal Cuberas (Berga)

Cal Cuberas és una obra del municipi de Berga protegida com a bé cultural d'interès local.

## Descripció

Habitatge ubicat en una cantonada estructurat en semi-soterrani, planta baixa i quatre plantes superiors. La façana està arrebossada, destaca el gran nombre d'obertures, a la cantonada hi ha tot un cos de finestres emmarcades en blanc, destacant molt respecte a la resta del conjunt. A l'últim pis hi ha una torre de secció poligonal i coberta de teula. La resta d'obertures són força senzilles, majoritàriament allindanades amb els marcs destacats en un altre color més clar. El semi-soterrani està cobert amb voltes de maó pla, usat en origen com a replà.

## Història

Actualment la planta baixa és la seu dels Castellers de Berga; les tres plantes com a habitatges, dos per planta.

## Referències

* 1 2 «Cal Cuberas». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Butler (Alabama)

Butler és una població dels Estats Units a l'estat d'Alabama. Segons el cens del 2006 tenia 1.770 habitants.

## Demografia

Segons el cens del 2000, Butler tenia 1.952 habitants, 823 habitatges, i 547 famílies. La densitat de població era de 134,6 habitants/km².
Dels 823 habitatges en un 30% hi vivien nens de menys de 18 anys, en un 49% hi vivien parelles casades, en un 14,7% dones solteres, i en un 33,5% no eren unitats familiars. En el 32,3% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,78.
Per edats la població es repartia de la següent manera: un 22,1% tenia menys de 18 anys, un 7,1% entre 18 i 24, un 25,2% entre 25 i 44, un 25% de 45 a 60 i un 20,6% 65 anys o més.
L'edat mediana era de 42 anys. Per cada 100 dones hi havia 84 homes. Per cada 100 dones de 18 o més anys hi havia 76,5 homes.
La renda mediana per habitatge era de 35.302 $ i la renda mediana per família de 43.056 $. Els homes tenien una renda mediana de 38.750 $ mentre que les dones 20.700 $. La renda per capita de la població era de 18.221 $. Aproximadament el 13,3% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Butler (Geòrgia)

Butler és una població dels Estats Units a l'estat de Geòrgia. Segons el cens del 2000 tenia 1.907 habitants.

## Demografia

Segons el cens del 2000, Butler tenia 1.907 habitants, 722 habitatges, i 488 famílies. La densitat de població era de 232,3 habitants per km².
Per edats la població es repartia de la següent manera: un 29,6% tenia menys de 18 anys, un 8% entre 18 i 24, un 24,9% entre 25 i 44, un 20,9% de 45 a 60 i un 16,6% 65 anys o més.
L'edat mediana era de 35 anys. Per cada 100 dones de 18 o més anys hi havia 72,7 homes.
La renda mediana per habitatge era de 22.105 $ i la renda mediana per família de 27.188 $. Els homes tenien una renda mediana de 30.000 $ mentre que les dones 20.603 $. La renda per capita de la població era de 13.522 $. Entorn del 28,9% de les famílies i el 35% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Butler». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 3 agost 2010].
* ↑ «Geographic Comparison Table- Butler». American Fact Finder. Oficina del Cens dels Estats Units, 12-01-2010.
# Brinsmade

Brinsmade és una població dels Estats Units a l'estat de Dakota del Nord. Segons el cens del 2000 tenia 29 habitants.

## Demografia

Segons el cens del 2000, Brinsmade tenia 29 habitants, 14 habitatges, i 9 famílies. La densitat de població era de 50,9 hab./km².
Dels 14 habitatges en un 21,4% hi vivien nens de menys de 18 anys, en un 64,3% hi vivien parelles casades, en un 0% dones solteres, i en un 35,7% no eren unitats familiars. En el 35,7% dels habitatges hi vivien persones soles el 35,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,07 i el nombre mitjà de persones que vivien en cada família era de 2,67.
Per edats la població es repartia de la següent manera: un 17,2% tenia menys de 18 anys, un 3,4% entre 18 i 24, un 37,9% entre 25 i 44, un 20,7% de 45 a 60 i un 20,7% 65 anys o més.
L'edat mediana era de 40 anys. Per cada 100 dones de 18 o més anys hi havia 118,2 homes.
La renda mediana per habitatge era de 30.500 $ i la renda mediana per família de 30.625 $. Els homes tenien una renda mediana de 21.250 $ mentre que les dones 11.250 $. La renda per capita de la població era de 14.100 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brinsmade». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Brinsmade». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Bukovec (Košice)

* No s'ha de confondre amb Bukovec (Trenčín).
Bukovec és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1347.